|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Nacrt prijedloga odluke o izmjenama i dopunama Odluke o komunalnom redu |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za obnovu, izgradnju, prostorno uređenje,  graditeljstvo i komunalne poslove |
| **Vrijeme trajanja savjetovanja** | 3. studenoga do 3. prosinca 2023. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| **Red. br.** | **Predstavnici javnosti (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/**  **prijedloga** | **Prihvaćanje/ neprihvaćanje primjedbe/ prijedloga sa obrazloženjem** |
| 1. | N. T. K. |  | Primjedba na nacrt akta:  Isključivanje Mjesnog odbora Matko Laginja iz dijela Grada gdje je predviđeno odlaganje miješanog i reciklabilnog komunalnog otpada u podzemne spremnike s obzirom da su svi dio gradske četvrti Donji grad, snose jednake obveze, ograničenja i troškove te bi trebali imati i jednaka prava i usluge, uključujući u pogledu načina sakupljanja miješanog i reciklabilnog komunalnog otpada.  Prijedlog:  Uključivanje Mjesnog odbora Matko Laginja u „zonu podzemnih spremnika“ Donjeg grada kao što je to prvotno bilo planirano, a vidljivo je iz karata s prijedlogom lokacija podzemnih spremnika koje je izradio Gradski ured za gospodarstvo, ekološku održivost i strategijsko planiranje i koje su bile objavljene na [www.zgvrecice.cistoca.hr](http://www.zgvrecice.cistoca.hr).  Obrazloženje prijedloga:   1. MO Matko Laginja i njegovi građani neosnovano su zakinuti za kvalitetno rješenje odlaganja miješanog i reciklabilnog komunalnog otpada namijenjenog gradskoj četvrti Donji grad kojoj i sami pripadaju. Rješenje koje se nameće, s metalnim nadzemnim boksevima u kombinaciji s polupodzemnim spremnicima nagrđuje kvart te umanjuje komunalni i životni standard. 2. Jednaka Urbana pravila, odnosno uvjeti za uređenje prostora, u Generalnom urbanističkom planu Grada Zagreba, prema kojima MO Matko Laginja spada u tzv. „visoko-konsolidirano područje“ s pravilima jednakim dijelu Grada gdje je predviđena ugradnja podzemnih spremnika za otpad. 3. Jednaka zaštita prostora, s obzirom da MO Matko Laginja spada u gradsku četvrt Donji grad koja ima pravni status „zaštićenog kulturnog dobra“ te, zajedno s Gornjim gradom i Kaptolom, čini „povijesnu urbanu cjelinu Grada Zagreba“, a prema čemu je MO Matko Laginja dio iste kulturno-povijesno vrijedne i zaštićene cjeline kao i dijelovi Grada gdje su predviđeni podzemni spremnici. 4. Jednaka stvarna zaštita nepokretnih kulturnih dobara s obzirom da svaki zahvat na građevini koja se nalazi u zoni A ili u zoni B GUP-a podliježe postupku u kojem Gradski zavod za zaštitu spomenika kulture i prirode daje svoje mišljenje i odobrenje na dokumentaciju za planirani zahvat. Bez takvog mišljenja nije moguće izvoditi građevinske ili druge radove, pri čemu zona B nema „slabije“ kriterije od onih u zoni A već se za svaku građevinu to definira kroz pokrenuti upravni postupak i donesenu suglasnost, mišljenje ili potvrdu. Mjere zaštite koje na taj način odredi Gradski zavod za zaštitu spomenika kulture i prirode mogu biti apsolutno iste za zgradu iz zone A ili za zgradu iz zone B. Razgraničenje između zona nije izrazito i oštro određeno već one ulaze jedna u drugu i isprepliću se. Iz niza primjera obnove zgrada na području MO Matko Laginja svjedočimo aktiviranju jednake zaštite od strane konzervatora, od diktiranja toplinske izolacije i materijala do dimenzija, oblika i boja (npr. fasade, vanjska stolarija, obloge, krovovi i dr.). Stoga, obrazloženje za postavljanje podzemnih spremnika objavljeno na mrežnim stranicama <https://zgvrecice.cistoca.hr/cesta-pitanja/35> u kojem stoji: „Z*bog posebnog statusa gradske* *jezgre u kojoj je potrebna suglasnost konzervatora, u povijesnoj jezgri nije moguće postavljanje boksova na javnu površinu već isključivo podzemnih spremnika … Također, vlasnici stanova i poslovnih prostora u gradskoj jezgri imaju ograničenja prilikom nove izgradnje i rekonstrukcije svojih nekretnina …“*  u potpunosti se odnosi i istovjetno je stvarnim iskustvima u obnovi zgrada i na području MO Matko Laginja. Proizlazi da zone A i B ne mogu biti i nisu osnova za određivanje komunalnog standarda prostora. 5. Jednaka, odnosno najviša razina komunalne naknade kao i u Mjesnim odborima gdje se ugrađuju podzemni spremnici za miješani i reciklabilni komunalni otpad što znači da za istu visinu naknade MO Matko Laginja dobiva znatno inferiorniji standard komunalne usluge. 6. Jednaka naknada usluge sakupljanja i odvoza komunalnog otpada kao na području Grada koje ostvaruje pravo na podzemne spremnike. 7. Iracionalno je trošiti sredstva za lošije rješenje, odnosno za izgradnju više desetaka nadzemnih bokseva te za nekoliko polupodzemnih spremnika ako se za vjerojatno ista ili približno ista sredstva mogu napraviti originalno predviđeni podzemni spremnici.   Primjedba i prijedlog na članak nacrta:  Primjedba na članak 4. nacrta Odluke o izmjenama i dopunama Odluke o komunalnom redu, kojim se unose promjene u članak 136. Odluke o komunalnom redu (Službeni glasnik Grada Zagreba 15/23), a kojom primjedbom zahtijevamo da se članak 136., stavak 1. izmijeni tako da glasi: „Na području unutar granica mjesnih odbora „Stjepan Radić“, „Petar Zrinski“, „Andrija Medulić“, „Mimara“, Tuškanac, Gornji grad, Cvjetni trg, „Kralj Petar Svačić“, Nova Ves, „August Cesarec“, Zrinjevac, „August Šenoa“, Medveščak, Ribnjak, „Hrvatski narodni vladari“, „Knez Mislav“, „Nadbiskup Antun Bauer“, **„Matko Laginja“** i „Petar Krešimir IV“ te na području Britanskog trga miješani i komunalni otpad odlaže se u podzemne spremnike na površinama javne namjene, ako korisnik javne usluge sakupljanja komunalnog otpada nema mogućnosti smještaja spremnika unutar katastarske čestice svoje nekretnine.  Obrazloženje:  Uključivanjem u “zonu podzemnih spremnika“ u Mjesnom odboru Matko Laginja osiguralo bi se rješenje odlaganja otpada primjereno suvremenom komunalnom standardu i uređenom kvartu u centru Zagreba te bi, nadalje, Mjesnom odboru Matko Laginja bila osigurana jednaka prava i usluge kao već uključenim dijelovima Grada, a s kojima zajedno čini gradsku četvrt Donji grad, podliježe jednakoj zaštiti prostora, stvarnoj zaštiti nepokretnih kulturnih dobara i jednakim urbanim pravilima te također snosi jednaku razinu komunalne naknade i troškove sakupljanja i odvoza komunalnog otpada. | Primjedba se ne prihvaća.  Samo za zgrade u užem centru Grada Zagreba koje nemaju prostornih mogućnosti za smještaj spremnika unutar svojih nekretnina za korisnike javne usluge sakupljanja komunalnog otpada predviđa se gradnja podzemnih i polupodzemnih spremnika, kako bi se očuvala povijesno urbana jezgra i urbanističko-arhitektonski značaj samoga prostora. S obzirom na to da uže središte Grada predstavlja zaštićeno područje, Grad je na sebe preuzeo obvezu izgradnje podzemnih i polupodzemnih spremnika jer je njihova izgradnja i složenija i skuplja za građane, a kako se radi o gradnji u prostoru pod posebnom zaštitom postupak je dodatno i složeniji. U ostalom dijelu Grada Zagreba omogućeno je postavljanje građevina gotove konstrukcije za smještaj spremnika jer je ocjenjeno da je postavljanje takvih konstrukcija jednostavnije i cjenovno prihvatljive i da građenje gotovih konstrukcije neće predstavljati teret koji vlasnici neće moći podmiriti iz troškova pričuve. Ističemo da se ovdje radi o korištenju površine javne namjene koje je građanima omogućeno bez plaćanja naknade te se slijedom navedenog primjedba ne prihvaća. |
| 2. | MO „Kralj Zvonimir“, MO „Matko Laginja“ i „Pavao Šubić“ | Načelne primjedbe | Predloženi nacrt akta ne ispravlja diskriminatornu izmjenu i odluku iz Pravilnika Broj 15 od 3. svibnja 2023. | Primjedba se ne prihvaća. Vidjeti obrazloženje pod brojem 1. |
|  |  | Primjedbe se odnose na članak 4. nacrta prijedloga a kojim se mijenja članak 136. Pravilnika.  . | Naše primjedbe i prijedlozi s obrazloženjem su sadržane u dopisima koje smo urudžbirali Gradonačelniku, Predsjedniku Gradske Skupštine te klubovima koji imaju zastupnike u Gradskoj Skupštini. Dopise dostavljamo u privitku ovom obrascu. | Primjedba se ne prihvaća.  Vidjeti obrazloženje pod brojem 1. |